ÚRSLITIÐ AV LANDSSEYÐASÝNINGINI 2015 VERÐUR KUNNGJØRT 20.11. 2015 Fríggjakvøldið 20.11. 2015 kl. 19.00 verður alment tiltak á Búnaðarstovuni, har úrslitið av Landsseyðasýningini 2015 verður almannakunngjørt. Sýnsmenn hava verið um landið og sýnað seyðin, sum varð meldaður til Landsseyðasýningina. Teir hava verið í Norðoyggjum, Eysturoynni, Streymoynni, Vágunum, Sandoy og Suðuroy. Umframt, at úrslitið verður kunngjørt fríggjakvøldið, kemur Jonhard Mikkelsen frá Sprotanum at hava eina framløgu um stórverkið,'Seyðabókin'hjá Robert Joensen. Møguleiki verður at keypa bókina hetta kvøldið fyri serprís. Skráin fyri kvøldið er hendan: Byrjað verður kl. 19.00 Tróndur Leivsson bjóðar vælkomin Felagssangur Ari Johanneson vísir video av øllum seyðunum á Landsseyðasýningini Jonhard Mikkelsen greiðir frá um nýggju seyðabókina hjá Robert Joensen